SASTAMALAN KAUPUNGIN VENEPAIKAT

Sastamalan kaupungin omistamilla ranta-alueilla merkityillä paikoilla ja laiturissa säilytettävien veneiden vuokra on suoritettava laskun mukaisesti. Laskun saavat venepaikan vuodelta 2023 maksaneet.

Tekninen lautakunta on kokouksessaan 21.3.2023 vahvistanut venepaikkojen arvonlisäverolliset vuokrat vuodelle 2023, vuokrat ovat laiturikohtaiset.

Merkitty rantapaikka 45 €

Palvialanlahti 160 €

Siikasuo 180 €

Alasenranta 115 €

Tammisenranta A 160 €

Tammisenranta B (aallonmurtaja) 190 €

Sylväänranta 160 €

Sylväänlahti I ja II 180 €

Tarkastamonranta 160 €

Saunalautan rantapaikka 120 €

Venepaikka pidetään viime kesänä venepaikkavuokran maksaneille varattuna 31.5.2023 asti. Tämän jälkeen katsotaan paikka vapaaksi ja vuokrataan sitä haluavalle. Mikäli ette ole saanut laskua tai olette päättäneet luopua venepaikasta, pyydämme ottamaan yhteyttä kaupungin varastolle   
mahdollisimman pian.

Täysin uusi venepaikka varataan kaupungin varastolta, osoite Tapionkatu 6, työpäivisin klo 7.00 - 11.00 ja 11.30 - 15.00.

Venepaikan vuokraaja saa aiemman käytännön mukaisesti vuokrausehdot kaupungin varastolta.

Veneiden säilyttäminen on sallittua kaupungin omistamilla ranta- ja laiturialueilla teknisen lautakunnan päättämien vuokrausehtojen mukaisesti.

Huomioithan muuttuneet vuokrausehdot.

Lisätietoja antaa kaupungin varasto, puh. 040 080 6936.

Tekninen lautakunta